የደብረ ብርሃን ዩኒቨርሲቲ በህክምና ዘርፍ ያሰለጠናቸውን 42 ሐኪሞች አስመረቀ
የደብረ ብርሃን ዩኒቨርሲቲ በአዲሱ የህክምና ስርዓተ ትምህርት ሲያሰለጥናቸው የነበሩ 42 ሐኪሞችን አስመረቀ።ለባለፉት 5 አመታት በዩኒቨርሲቲው የቀለም እና የተግባር እውቀትን በመቅሰም ያሳለፉት ተመራቂ የህክምና ዶክተሮቹ ከጤናና ተፈጥሮ ሳይንስ ትምህርት ዘርፎች የተውጣጡ መሆናቸው በምረቃ ስነስርዓቱ ላይ ተገልጿል።አገሪቱ ያለባትን የህክምና ባለሙያ እጥረት ለመሸፈን ዩኒቨርሲቲው የሚያደርገውን ጥረት አጠናከሮ እንደሚቀጥልም በምረቃ ስነ ስርዓቱ ላይ ተገልጿል።ከተመራቂዎቹ መካከል ሁለቱ ሴት የህክምና ዶክተሮች መሆናቸው ታውቋል፡፡ደብረ ብርሃን ዩኒቨርሲቲ ስልጠናውን መስጠት ከጀመረ ወዲህ በሶስት ዙሮች 137 የህክምና ዶክተሮችን አስመርቋል። (ምንጭ፡- ኢቲቪ)